Συντεταγμένες: 33°55′15″N 118°19′40″W﻿ / ﻿33.9207°N 118.3278°W﻿ / 33.9207; -118.3278

Η **SpaceX**, με πλήρη ονομασία **Space Exploration Technologies Corp.**, είναι αμερικανική ιδιωτική εταιρεία αεροδιαστημικής τεχνολογίας και παροχής υπηρεσιών διαστημικών μεταφορών. Η έδρα της βρίσκεται στο Χόθορν της Καλιφόρνια, όπου και ιδρύθηκε το 2002 από τον επιχειρηματία Ίλον Μασκ, με στόχο να μειώσει το κόστος των διαστημικών μεταφορών και να αναπτύξει την τεχνολογία για τον εποικισμό του Άρη. Στα πλαίσια αυτών των στόχων, η SpaceX έχει αναπτύξει την Οικογένεια πυραύλων Falcon και την οικογένεια διαστημικών οχημάτων Dragon, συστήματα που σήμερα χρησιμοποιούνται αμφότερα για τη μεταφορά φορτίων σε τροχιά γύρω από τη Γη.

Η SpaceX έχει στο ενεργητικό της αρκετά σημαντικά επιτεύγματα: ήταν η πρώτη εταιρεία που βασιζόμενη σε ιδιωτική χρηματοδότηση έθεσε σε τροχιά πύραυλο υγρών καυσίμων (τον πύραυλο Falcon 1 το 2008), η πρώτη ιδιωτική εταιρεία που κατάφερε επιτυχημένα να εκτοξεύσει, να θέσει σε τροχιά και να ανακτήσει ένα διαστημικό σκάφος (το Dragon το 2010) και η πρώτη ιδιωτική εταιρεία που έστειλε διαστημικό σκάφος στον Διεθνή Διαστημικό Σταθμό (το Dragon το 2012),. Επίσης, πέτυχε την πρώτη κάθετη προσγείωση πυραύλου που είχε χρησιμοποιηθεί για την αποστολή φορτίου σε τροχιά και την πρώτη επανάχρηση πυραύλου που είχε αποστείλει φορτίο σε τροχιά (με τον Falcon 9 το 2015 και το 2017 αντίστοιχα), ενώ έγινε και η πρώτη ιδιωτική εταιρεία που εκτόξευσε φορτίο σε τροχιά γύρω από τον Ήλιο (με τον πύραυλο Falcon Heavy το 2018). Η SpaceX έχει πραγματοποιήσει 14 αποστολές ανεφοδιασμού προς τον Διεθνή Διαστημικό Σταθμό, στα πλαίσια σχετικής συμφωνίας συνεργασίας που έχει συνάψει με τη NASA. Η NASA έχει επίσης αναθέσει στη SpaceX ένα έργο περαιτέρω ανάπτυξης του σκάφους Dragon για την κατασκευή και επίδειξη λειτουργίας ενός οχήματος κατάλληλου για επανδρωμένες αποστολές, που θα χρησιμοποιηθεί για τη μεταφορά αστροναυτών στον Διεθνή Διαστημικό Σταθμό και την ασφαλή επιστροφή τους στη Γη.

Το 2011, η SpaceX ανακοίνωσε ότι θα ξεκινήσει πρόγραμμα για την ανάπτυξη ενός επαναχρησιμοποιούμενου συστήματος εκτόξευσης. Τον Δεκέμβριο του 2015 ο στόχος αυτός έγινε πραγματικότητα, όταν για πρώτη φορά ένας πύραυλος Falcon 9 επέστρεψε από πτήση και προσγειώθηκε σε εξέδρα κοντά στο σημείο από όπου εκτοξεύτηκε.  Τον Απρίλιο του 2016, με την εκτόξευση της αποστολής CRS-8, η SpaceX πέτυχε την κάθετη προσγείωση του πρώτου σταδίου του πυραύλου επάνω σε πλωτή αυτόνομη εξέδρα στα ανοιχτά του ωκεανού. Τον Μάρτιο του 2017, η SpaceX έγινε ο πρώτος οργανισμός εκτοξεύσεων που πέτυχε την εκ νέου εκτόξευση και προσγείωση πυραύλου, που είχε χρησιμοποιηθεί ξανά για αποστολή φορτίου σε τροχιά.

Τον Ιανουάριο του 2019 η SpaceX εκτόξευσε το νέο σκάφος Dragon 2, που είναι κατάλληλο για τη μεταφορά ανθρώπων, ενώ εντός του 2019 θα πραγματοποιήσει με τον ίδιο τύπο σκάφους την πρώτη αποστολή πληρώματος προς το Διεθνή Διαστημικό Σταθμό.

Τον Σεπτέμβριο του 2016 ο Διευθύνων Σύμβουλος της SpaceX Ίλον Μασκ αποκάλυψε τη γενική αρχιτεκτονική ενός νέου προγράμματος, που ονομάζεται Σύστημα Διαπλανητικών Μεταφορών. Πρόκειται για μια φιλόδοξη πρωτοβουλία, η οποία με ιδιωτική χρηματοδότηση θα αναπτύξει διαστημική τεχνολογία για χρήση σε επανδρωμένες διαπλανητικές πτήσεις, με πρώτο στόχο τη δημιουργία μιας μόνιμης και αυτόνομης βάσης στον πλανήτη Άρη. Το 2017, ο Μασκ παρουσίασε την ενημερωμένη διαμόρφωση του συστήματος, που πλέον ονομάζεται SpaceX Starship, θα είναι πλήρως επαναχρησιμοποιήσιμο και θα είναι ο μεγαλύτερος και ισχυτότερος πύραυλος του κόσμου όταν θα κάνει τις πρώτες του πτήσεις, που επί του παρόντος προγραμματίζονται για τις αρχές της δεκαετίας του 2020.

Παραπομπές
----------

1. ↑  «California Business Search (C2414622 - Space Exploration Technologies Corp)». California Secretary of State. Αρχειοθετήθηκε από το πρωτότυπο στις 12 Μαρτίου 2017. Ανακτήθηκε στις 5 Μαΐου 2018.
2. ↑  «Gwynne Shotwell: Executive Profile & Biography». Bloomberg. Ανακτήθηκε στις 1 Μαρτίου 2017.
3. ↑  W.J. Hennigan (7 Ιουνίου 2013). «How I Made It: SpaceX exec Gwynne Shotwell». *Los Angeles Times*. Ανακτήθηκε στις 5 Δεκεμβρίου 2019.
4. ↑  Πρότυπο:Cite av media
5. ↑  «SpaceX NASA CRS-6 PressKit Site» (PDF). 12 Απριλίου 2015. Ανακτήθηκε στις 5 Δεκεμβρίου 2019.
6. ↑  Kenneth Chang (27 Σεπτεμβρίου 2016). «Elon Musk's Plan: Get Humans to Mars, and Beyond». New York Times. Ανακτήθηκε στις 1 Ιανουαρίου 2019.
7. ↑  «Making Life Multi-planetary - RELAYTO/». *RELAYTO/* (στα Αγγλικά). 2018. Ανακτήθηκε στις 1 Ιανουαρίου 2019.
8. ↑
9. ↑  Stephen Clark (28 Σεπτεμβρίου 2008). «Sweet Success at Last for Falcon 1 Rocket». Spaceflight Now. Αρχειοθετήθηκε από το πρωτότυπο στις 28 Μαΐου 2019. Ανακτήθηκε στις 1 Ιανουαρίου 2019.
10. ↑  Kenneth Chang (25 Μαΐου 2012). «Space X Capsule Docks at Space Station». New York Times. Ανακτήθηκε στις 1 Ιανουαρίου 2019.
11. ↑  William Graham (13 Απριλίου 2015). «SpaceX Falcon 9 launches CRS-6 Dragon en route to ISS». NASASpaceFlight. Ανακτήθηκε στις 15 Μαΐου 2015.
12. ↑  Kirstin Brost (19 Απριλίου 2011). «SpaceX Wins NASA Contract to Complete Development of Successor to the Space Shuttle». SpaceX. Αρχειοθετήθηκε από το πρωτότυπο στις 5 Ιανουαρίου 2016. Ανακτήθηκε στις 1 Ιανουαρίου 2019.
13. ↑  Matthew Weaver (22 Δεκεμβρίου 2015). «'Welcome back, baby': Elon Musk celebrates SpaceX rocket launch – and landing». the Guardian. Ανακτήθηκε στις 1 Ιανουαρίου 2017.
14. ↑  «SpaceX rocket successfully lands on ocean drone platform for third time». The Guardian. 8 Απριλίου 2016. Ανακτήθηκε στις 1 Ιανουαρίου 2019.
15. ↑  Amos, Jonathan. «Success for SpaceX 're-usable rocket'». *BBC*. BBC. Ανακτήθηκε στις 30 Μαρτίου 2017.
16. ↑  «SpaceXNow, Upcoming Missions». *Spacexnow.com* (στα Αγγλικά). Ανακτήθηκε στις 22 Οκτωβρίου 2018.
17. ↑  «Mars Presentation | 2016». *RELAYTO/*. 2018.
18. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **SpaceX** |

* SpaceX - Η επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 306391200
* LCCN: no2014023926
* ISNI: 0000 0004 4672 1890
* GND: 1127363964
* BIBSYS: 1490965463968
* NKC: hka20211122944

 |

 |